CELEX: 62012CN0013
Language: da
Date: 2012-01-10 00:00:00
Title: Sag C-13/12 P: Appel iværksat den 10. januar 2012 af Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) til prøvelse af dom afsagt af Retten (Anden Afdeling) den 25. oktober 2011 i sag T-190/08, Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) mod Rådet for Den Europæiske Union

3.3.2012   
            
            
               DA
            
            
               Den Europæiske Unions Tidende
            
            
               C 65/10
            
         Appel iværksat den 10. januar 2012 af Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) til prøvelse af dom afsagt af Retten (Anden Afdeling) den 25. oktober 2011 i sag T-190/08, Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) mod Rådet for Den Europæiske Union
   (Sag C-13/12 P)
   2012/C 65/19
   Processprog: engelsk
   
      Parter
   
   
      Appellanter: Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) (ved advocate P. Vander Schueren og solicitor N. Mizulin)
   
      De andre parter i appelsagen: Rådet for Den Europæiske Union og Europa-Kommissionen
   
      Appellanternes påstande
   
   
               —
            
            
               Appellanterne gives medhold i deres påstande og den appellerede dom ophæves i sin helhed, herunder afgørelsen om sagens omkostninger.
            
         
               —
            
            
               Domstolen træffer selv endelig afgørelse i sagen i henhold til artikel 61 i statutten for Domstolen, og den anfægtede forordning (1) annulleres, for så vidt som den vedrører appellanterne.
            
         
               —
            
            
               Rådet tilpligtes at betale appellanternes omkostninger i sagen for Retten og i nærværende appelsag.
            
         
      Anbringender og væsentligste argumenter
   
   Appellanterne har fremført følgende anbringender til støtte for deres appel ved Domstolen:
   
                
            
            
               Appellanterne har anført, at Retten (i) har gengivet den klare betydning af de relevante bevisdokumenter fejlagtigt og under alle omstændigheder ikke har givet en tilstrækkelig begrundelse for beregningen af eksportprisen ved hjælp af en fiktiv fortjenstmargen.
            
         
                
            
            
               Appellanterne har ligeledes anført, at Retten (ii) har begået en retlig fejl ved at fastslå, at Stabiliserings- og associeringsaftalen mellem EU og Den Tidligere Jugoslaviske Republik Makedonien giver grundlag for lovlig forskelsbehandling af appellanterne, (iii) har begået en retlig fejl ved vurderingen af forpligtelserne i henhold til antidumpinggrundforordnings artikel 6, stk. 7, og artikel 8, stk. 4 (2), og ved vurderingen af princippet om retten til forsvar, (iv) har foretaget en fejlagtig vurdering af betydningen af de processuelle garantier og af institutionernes forpligtelser i forbindelse med de administrative procedurer i antidumpingsager og (v) har gengivet den klare betydning af de faktiske omstændigheder i forbindelse med det tilsagn, der blev afgivet af appellanterne, og det tilsagn, der blev afgivet af en anden producent, fejlagtigt og er således nået til en fejlagtig konklusion i denne forbindelse, hvilket påvirker gyldigheden af den appellerede dom.
            
         
                
            
            
               Endelig har appellanterne gjort gældende, at Retten (vi) har begået en fejl ved fortolkningen af grundforordningens artikel 3, stk. 6, og metoden til fastlæggelse af den væsentlige skade, som EU-erhvervsgrenen har lidt i antidumpingsager, (vii) har begået en fejl ved fortolkningen af den årsagssammenhæng, der kræves efter grundforordningens artikel 3, stk. 5, og (viii) har begået en fejl ved vurderingen af institutionernes forpligtelse til at begrunde fastlæggelsen af skader i antidumpingsager.
            
         
      (1)  Rådets forordning (EF) nr. 172/2008 af 25.2.2008 om indførelse af en endelig antidumpingtold og endelig opkrævning af den midlertidige told på importen af ferrosilicium med oprindelse i Folkerepublikken Kina, Egypten, Kasakhstan, Den Tidligere Jugoslaviske Republik Makedonien og Rusland (EUT L 55, s. 6).
   
      (2)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s. 1).